
ส่วนที่  1

       บทนำ
1.1  ลักษณะของแผนพัฒนาสามปี
แผนพัฒนาสามปี เป็นแผนพัฒนาเศรษฐกิจและสังคมขององค์กรปกครองส่วนท้องถิ่นที่กำหนดยุทธศาสาตร์การพัฒนา  อันมีลักษณะเป็นการกำหนดรายละเอียดแผนงาน  โครงการพัฒนาที่จัดทำขึ้นสำหรับปีงบประมาณแต่ละปี  ซึ่งมีความต่อเนื่องและเป็นแผนก้าวหน้าครอบคลุมระยะเวลาสามปี  โดยมีการทบทวนเพื่อปรับปรุงเป็นประจำทุกปี
แผนพัฒนาสามปี เป็นแผนหมุนเวียนโดยต้องดำเนินการทบทวนและดำเนินการจัดทำทุกปีเป็นแผนพัฒนาที่นำแผนยุทธศาสตร์การพัฒนาไปสู่การปฎิบัติ โดยอยู่ภายใต้ยุทธศาสตร์การพัฒนาซึ่งมีหลายแนวทาง  และต้องดำเนินการเพื่อให้บรรลุตามวัตถุประสงค์  เป้าหมาย  นำไปสู่วิสัยทัศน์  และเป็นข้อมูลที่เชื่อมโยงระหว่างแผนยุทธศาสตร์การพัฒนาเพื่อจัดทำข้อบัญญัติงบประมาณรายจ่ายประจำปี ซึ่งเป็นกระบวนการบริหารเพื่อให้เกิดรูปธรรม  ดังนั้น โครงการ/กิจกรรม ที่บรรจุในแผนพัฒนาสามปี ในช่วงระยะแรกเวลาปีแรกของแผนพัฒนาสามปี  โครงการ/กิจกรรม  ต้องมีคุณสมบัติ  ดังนี้

1. โครงการ/กิจกรรม  สามารถดำเนินการได้ค่อนข้างจะแน่นอน การสัมฤทธิ์ผลของโครงการ ตลอดจนผลประโยชน์ที่ประชาชนจะได้รับ
2. โครงการ/กิจกรรม  จะต้องมีความพร้อมในทุก ๆ ด้าน  เพื่อที่จะนำไปจัดทำข้อบัญญัติงบประมาณรายจ่ายประจำปี
ลักษณะสำคัญของแผนพัฒนาสามปีโดยสรุป

1. เป็นแผนที่สอดคล้องกับแผนยุทธศาสตร์การพัฒนา

2. เป็นแผนที่แสดงแนวทางในการพัฒนา  วัตถุประสงค์  เป้าหมาย  ที่ชัดเจน

3. เป็นแผนพัฒนาที่แสดงโครงการ / กิจกรรม  ระยะเวลาสามปี

4.เป็นแผนพัฒนาที่เชื่อมโยงระหว่างแผนยุทธศาสตร์การพัฒนากับข้อบัญญัติงบประมาณรายจ่ายประจำปี
1.2 วัตถุประสงค์ของการจัดทำแผนพัฒนาสามปี
1.เพื่อเป็นการเชื่อมโยงระหว่างแผนยุทธศาสตร์การพัฒนาและข้อบัญญัติงบประมาณรายจ่าย   ประจำปี

2. เพื่อเป็นแนวทางในการพัฒนาระยะเวลาสามปีมีความสอดคล้อง และ สามารถพัฒนาได้ตามแผนยุทธศาสตร์การพัฒนา

3. เป็นขั้นตอนการนำโครงการต่าง  ๆ  ที่มีความพร้อมที่จะดำเนินการบรรจุในข้อบัญญัติ  งบประมาณรายจ่ายประจำปี

1.3 ขั้นตอนการจัดทำแผนพัฒนาสามปี
1. คณะกรรมการพัฒนาทองถิ่นร่วมกับประชาคมท้องถิ่นกำหนดประเด็นหลักการพัฒนาให้สอดคล้องกับวิสัยทัศน์ พันธกิจ และจุดมุ่งหมายเพื่อการพัฒนาในแผนยุทธศาสตร์การพัฒนา รวมทั้งสอดคล้องกับปัญหา ความต้องการของประชาคมหมู่บ้านและชุมชน โดยให้นำข้อมูลพื้นฐานในการพัฒนาจากหน่วยงานต่างๆ และข้อมูลในแผนชุมชนมาพิจารณาประกอบการจัดทำแผนพัฒนาสามปี 

2. คณะกรรมการสนับสนุนการจัดทำแผนพัฒนา รวบรวมประเด็นหลักการพัฒนาปัญหา ความต้องการ และข้อมูลนำมาจัดทำร่างแผนพัฒนาสามปีแล้วเสนอคณะกรรมการพัฒนาท้องถิ่น 

3. คณะกรรมการพัฒนาองค์การบริหารส่วนตำบล  พิจารณาร่างแผนพัฒนาสามปี  เพื่อให้ ผู้บริหารท้องถิ่นเสนอขอรับอนุมัติจากสภาท้องถิ่น
4.  ผู้บริหารท้องถิ่นพิจารณาอนุมัติร่างแผนพัฒนาสามปีและประกาศใช้แผนพัฒนาสามปี
1.4  ประโยชน์การจัดทำแผนพัฒนาสามปี

1. ทำให้ผู้บริหารมีจุดมุ่งหมาย และ แนวทางในการพัฒนา

2. เป็นเครื่องมือในการบริหารที่เป็นอย่างมีระบบ

3. สามารถกำกับ  ติดตาม  และ ประเมินผลการพัฒนาได้อย่างเป็นระบบ

